CELEX: C2005/229/59
Language: fi
Date: 2005-09-17 00:00:00
Title: Asia T-258/05: Eric Voigt 30.6.2005 Euroopan yhteisöjen komissiota vastaan nostama kanne

17.9.2005   
            
            
               FI
            
            
               Euroopan unionin virallinen lehti
            
            
               C 229/27
            
         Eric Voigt 30.6.2005 Euroopan yhteisöjen komissiota vastaan nostama kanne
   (Asia T-258/05)
   (2005/C 229/59)
   Oikeudenkäyntikieli: ranska
   Eric Voigt, Orange (Ranska), on nostanut 30.6.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajana on asianajaja Bernard Autric.
   Kantaja vaatii, että ensimmäisen oikeusasteen tuomioistuin toteaa, että:
   
               1.
            
            
               Euroopan komissio hyväksyy hänen 11.7.2002 tekemänsä hakemuksen ammattisairaudeksi tunnustamisesta,
            
         
               2.
            
            
               Eurooopan komissio maksaa hänelle korkoja 28.5.2004 lukien,
            
         
               3.
            
            
               Euroopan komissio vastaa hänen 20.1.2004 kurinpito- ja tutkintaelimelle (IDOC) lähettämiinsä kysymyksiin,
            
         
               4.
            
            
               Euroopan komissio esittää syyt, joiden perusteella se peruutti vuonna 2003 päätöksen kurinpitomenettelyn aloittamisesta virkamiestä (herra C) vastaan,
            
         
               5.
            
            
               vahingonkorvauksena määrätään suoritettavaksi miljoona euroa (1 000 000),
            
         
               6.
            
            
               vastaaja velvoitetaan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja toivoo, että hänen psykkiset ongelmansa tunnustetaan henkilöstösääntöjen 73 artiklassa tarkoitetuksi ammattisairaudeksi. Hän katsoo, että asiassa on rikottu henkilöstösääntöjen 26 artiklaa sekä puolustautumisoikeuksia ja luottamuksensuojan periaatetta, avoimuuden periaatetta ja oikeusvarmuuden periaatetta. Kantaja vetoaa myös tapahtuneeseen menettelyvirheeseen,.